ЖАҚЫП Бауыржан Өміржанұлы

«Қазақ энциклопедиясының»

Бас директоры – бас редакторы

Филология ғылымдарының докторы, профессор Бауыржан Өміржанұлы Жақып 1963 жылы 1 мамырда қазіргі Шығыс Қазақстан облысы, Абай ауданы Аққора ауылында туған.

1985 жылы қазіргі әл-Фараби атындағы Қазақ ұлттық университетінің журналистика факультетін бітіргеннен кейін Қазақ теледидары әдеби-драмалық хабарлар Бас редакциясында, «Жалын» баспасында редактор болып еңбек жолын бастады.

1986 жылдан әл-Фараби атындағы Қазақ ұлттық университетінде оқытушылық қызметте болды. 1986-1988 жылдары стажер-зерттеуші, 1988-1991 жылдары ассистент, 1991-1994 жылдары аға оқытушы, 1994-1995 жылдары доцент. 1995-2001 жылдары деканның оқу ісі жөніндегі орынбасары, журналистік шеберлік және әдеби редакциялау кафедрасының меңгерушісі, баспа ісі кафедрасының меңгерушісі, мерзімді баспасөз кафедрасының меңгерушісі, 2001-2009 жылдары әл-Фараби атындағы Қазақ ұлттық университеті журналистика факультетінің деканы.

**2009 жылдың 20 қаңтарынан «Қазақ энциклопедиясының» Бас директоры – бас редакторы.**

Б.Ө. Жақып – Қазақстан Журналистер одағының мүшесі (1991), Қазақстан Жазушылар одағының мүшесі (1994), Қазақстан Жазушылар одағының Басқарма мүшесі (2002), Қазақстан Журналистика Академиясының академигі (2006), Халықаралық Жазушылар мен Публицистер Ассоциациясының мүшесі (2006), **Қазақстан Республикасы Жоғары мектеп ұлттық ғылым академиясының корреспондент-мүшесі (2007).**

Оның «Аудитория» (1984), «Баспалдақтар» (1987), «Бір кеменің үстінде» (1987), «Парусь времени» (1987), «Аралым – арым, Балқашым – бағым» (1988), «Көзімнің нұры» (1990), «Айдындағы аспан» (1996), «Мұхтар Әуезов – публицист» (1997), «Ақ лақ» (1997), «Қолтаңба» (2001), «Уақыт ұршығы» (2004), «Қазақ публицистикасының қалыптасу, даму жолдары» (2004), «Публицистикалық шығармашылық негіздері» (2007), «Қызыл қайың» (2008), **«Абайдың Қасқабұлағы» (2012),** т.б. кітаптары жарық көрді. Оның шығармалары орыс, түрік, украин, македон, түркімен, қырғыз тілдеріне аударылды.

 Бауыржан Жақып – Қазақстан Журналистер одағының С. Садуақасов атындағы сыйлығының иегері (1998),Республикалық жастардың «Жігер» фестивалінің лауреаты (1984), «Дарын» мемлекеттік сыйлығының лауреаты (1999). 2004 жылы Бакуде өткен Бүкіл түркі дүниесі ақындарының 11 «Хазар шеир ақшамдары» фестивалінің лауреаты. Қазақстан Республикасы Мәдениет және ақпарат Министрлігінің «Мәдениет қайраткері» төсбелгісімен марапатталған (2006). Түркияда Елазығ шаһарында өткен әйгілі жазушы Шыңғыс Айтматовқа арналған бүкіл түркі дүниесі ақындарының 15 «Хазар шеир ақшамдары» фестивалінің дипломанты (2007). Македонияның Скопье, Косованың Приштина қалаларында өткен бүкілтүркідүниесі ақындары фестивалінің лауреаты (2007), «ЖОО үздік оқытушысы» республикалық байқауының жеңімпазы (2009).

# 2009 жылдан бері «Қазақ энциклопедиясына» басшылыққа келгеннен бері ҚР Президенті Нұрсұлтан Назарбаевтың Қазақстан халқына Жолдауы (2009-2010), «Балалар энциклопедиясының» 3 томдық, «Қазақстан табиғаты» 4 томдық, «Ақмола облысы» энциклопедиясы (2009, қазақ, орыс тілдерінде), «Қазақстан ғылымы» энциклопедиясы 2 томдық (2009-2010), «Нұрсұлтан Әбішұлы Назарбаев – тәуелсіз Мемлекеттің негізін қалаушы» (2010), «Назарбаев Нурсултан Абишевич – основатель независимого государства» (2010), «Нұрсұлтан Назарбаев – Қазақстан Республикасының Тұңғыш Президенті. Ретроспективтік библиографиялық көрсеткіш» 2-томдық (2010), «Внешнеполитические иницативы Президента Республики Казахстан Н.А.Назарбаева» (2010), «Кемеңгер» (2010), «Қазақстан Республикасының тәуелсіздігіне 20 жыл» сериясымен 2011 жылы: «Новый Казахстан в меняющимся мире: стратегия экономической  трансформации и путь к лидерству», «Модернизация и рост конкурентноспособности экономики Казахстана», «Тәуелсіз Қазақстан кезеңіндегі қазақ тіл білімі», «Становление и развитие независимого Казахстана: социогуманный анализ», «Тәуелсіздік идеясы және көркем мәдениет», «Мемлекеттік тіл - ұлттық бірегейліктің негізі», «Республика Казахстан: 20 лет порогресса и стабильности», «Тәуелсіз Қазақстан шетел сарапшыларының көзімен. Независимый Казахстан глазами зарубежных экспертов», «Қазақстандағы әйелдер қозғалысы. Женское движение Казахстана», «Межкультурные коммуникации: основные направления и формы (опыт зарубежных стран, России и Казахстана)», «История независимого Казахстана», «Жүректерден жеткен жырлар», «Қазақ әдеби тілінің түсіндірме сөздігі» 12,13,14,15 томдар, «Қаныш Сәтпаев» энциклопедиясы, «Математика әлемі» пәндік энциклопедиясы, 2011 жылы Қазақстан Республикасы Мәдениет министрлігінің Тіл комитеті «Мемлекеттік тілді және Қазақстан халқының басқа да тілдерін дамыту» бағдарламасы бойынша: «Психология», «Жас шахматшы энциклопедиясы. Энциклопедия юного шахматиста», «Атамекен», «Төтенше жағдайлар және азаматтық қорғаныс», «Айбын» энциклопедиялары жарық көрді.

2012 жылы ҚР Президенті Нұрсұлтан Назарбаевтың Қазақстан халқына Жолдауы **«**Әлеуметтік-экономикалық жаңғырту – Қазақстан дамуының басты бағыты**»,**«Әлеуметтік-экономикалық жаңғырту – Қазақстан дамуының басты бағыты» атты 2012 жылғы 27 қаңтардағы Қазақстан халқына Жолдауының негізгі қағидаларын түсіндіру жөніндегі әдістемелік құрал // Методическое пособие по разъяснению основных положений Послания народу Казахстана «Социально-экономическая модернизация – главный вектор развития Казахстана»**,** «Түрік поэзиясы», «Түрікмен поэзиясы», Қадырғали Жалайырдың «Жамиғ-ат тауарихының» тезаурус сөздігі, «Еркін мәдениет»,Уолперт Стенлидің « Джинна – Пәкістанның негізін қалаушы», «Жаңа ғасыр жырлайды. (Жас ақындар антологиясы), «Қазақстан ғалымдары» энциклопедияларын, кітаптарын әзірлеп, басып шығару жұмыстарына басшылық жасады.

«Мәдени мұра» Мемлекеттік бағдарламасын іске асыру жөніндегі Қоғамдық Кеңестің мүшесі.

**2011 жылы сәуірде Елбасы Н.Ә.Назарбаевтың Алғыс хатын алды. Мамыр айында Халықаралық Шыңғыс Айтматов академиясының академигі атанды.**

**2011 жылғы 10 қарашадағы Қазақстан Республикасы Президентінің Жарлығы бойынша «Қазақстан Республикасының тәуелсіздігіне 20 жыл» мерекелік медалімен наградталды.**

**2012 жылы маусым айында Қазақстан Республикасы Ұлттық Ғылым Академиясының кореспондент мүшесі болып сайланды**.

**2012 жылы 5 желтоқсанда Елбасының Жарлығымен ғылым мен мәдениетті, білімді дамытуға сіңірген еңбегі үшін «Құрмет» орденімен марапатталды.**